  Туспуктэм: Григорий Фомин Майя Бывальцева Удмуртиысь эшшо 17 гуртъёсын но черкоугртъёсын мобильной герӟетъя вышкаосты уже кутӥзы. Базовой станциосты «Цифровая экономика РФ» йӧскалык ӵектос улсын «Сельсовет» улосвыл программая пуктӥзы. Со сярысь элькун тӧролэн но кивалтэтлэн пресс-службазы ивортӥз. 4G интернет интернет 11 ёросъёсысь 4 сюрс 200-лэсь трос адями доры вуиз. Туала герӟет басьтӥзы: Алнаш ёросысь Кузьыли гурт Балезино ёросын Заречный черкогурт, Голёгурт (Ягошур), Юнда черкогурт Вавож ёросысь Кион гурт Глаз ёросысь Сёва каргурт Дэри ёросысь Вожой гурт Каракулино ёросысь Пинязь гурт Кез ёросысь Пужмезь гурт, Поломское черкогурт Кизнер ёросысь Удмурт Сарамак гурт, Синя-Бӧдья гурт, Ягул гурт Пичи Пурга ёросысь Пуор ()Байситово) гурт Сьӧлта ёросысь Узя черкогурт Сюмси ёросысь Гури черкогурт, Сюрег станция Удмуртиысь цифровой азинсконъя министр Тимур Меджитов верамъя, «Сельсовет» программая та арлы чаклам ужъёс йылпумъямын. « Герӟет инфрасӧзнэтэз лэсьтон цифровой огкадь луымтэез палэнтонъя федерал программая азьланьтӥське. Инвожо пумозь эшшо сизьым вышкаосты лэзьыны чакламын » Тимур Меджитов, Удмуртиысь цифровой азинсконъя министр Тодэ вайытом, азьвылгес «Устранение цифрового неравенства» ӵектосъя 21 вышкаосты уже кутӥзы. Оглом 2023-тӥ арын 85 гуртъёсы но черкогуртъёсы мобильной герӟетъя вышкаос пуктыны малпало. Тегъёс: Технологиос Интернет Удмуртия  